טשקנט

טַשְׁקֵנְט (באוזבקית: Тошкент/Toshkent/تاشكینت, מילולית: "עיר האבן"; ברוסית: Ташкент; בפרסית: تاشکند - תאשכנד) היא בירת אוזבקיסטן והעיר הגדולה ביותר בה. העיר נוסדה בתקופת כיבושי אלכסנדר הגדול והייתה בעת העתיקה מרכז מסחרי חשוב, במיוחד לאור מיקומה בדרך המשי. בשנת 1966 נחרבה העיר בעקבות רעש אדמה בעוצמה 7.5 בסולם ריכטר. בעקבות האסון השקיע הממשל הסובייטי מאמצים רבים בשיקום העיר, בעזרת מיטב האדריכלים. טשקנט שוקמה והפכה לאחת הערים המפוארות ביותר בגוש הסובייטי. טשקנט היא אחת הערים המודרניות ביותר מבין הערים המוסלמיות בעולם, והיא מרכז תרבותי וכלכלי חשוב באוזבקיסטן. על פי אומדן רשמי מתאריך 1 בינואר 2025, אוכלוסיית העיר מנתה כ-3.11 מיליון בני אדם. גאוגרפיה טשקנט שוכנת בנאת המדבר הגדולה, מתוך ארבעה נאות מדבר חשובות שבאוזבקיסטן, ליד הנהר צ'ירצ'יק, במזרח המדינה. העיר שוכנת על דרך הסחר הראשית (דרך המשי) שבין סמרקנד לטשקנט, קילומטרים בודדים מזרחית לגבול עם קזחסטן, מול העיירה סריאגאש. האזור בו נמצאת העיר פעיל מבחינה טקטונית, וסובל מרעידות אדמה. האחרונה המשמעותית שבהן הייתה בשנת 1966 בעוצמה של 7.5 בסולם ריכטר וגרמה להרס ניכר בעיר. בקרבת העיר נמצא הר צ'ימגן הגדול, מקום פופולרי לבילוי של תושבי העיר. היסטוריה בתקופה הטרום-איסלאמית נקראה העיר "צ'אץ'". כך היא נקראת גם ב"אפוס המלכים", השאהנאמה, שנכתב על ידי המשורר הפרסי פירדוסי. העיר הייתה חלק מאמירות בוכרה, ובמהלך המאה ה-17 עברה לח'אנות קוקנד. במחצית השנייה של המאה ה-19 סופחה לאימפריה הרוסית והייתה מקום מושבו של מושל טורקסטן. החל משנת 1930 הייתה בירת הרפובליקה הסובייטית הסוציאליסטית האוזבקית. חלוקה מנהלית טשקנט מחולקת לשנים עשר רבעים: אדריכלות עקב הרס המבנים ההיסטוריים שהתרחש בעקבות המהפכה הבולשביקית ב-1917, ומאוחר יותר בגלל רעידת האדמה החזקה ב-1966 נהרסה מרבית המורשת ההיסטורית של טשקנט. אחרי רעידת האדמה הגדולה, ועם בנייתה מחדש נבנו בעיר מבנים מפוארים ובעלי זיקה לתרבויות שונות בעולם כמו התרבות המוסלמית המודרנית, התרבות הסובייטית, ואף התרבות הסינית. בעיר נבנו גנים גדולים ומפוארים להדגשת חוזקו של הממשל הסובייטי (כמו "גן הניצחון","פארק לנין"). מבנים רבים קיבלו אופי מוסלמי (כיפת גג עגולה וכדומה). בתחילת המאה ה-21 נבנו בעיר גורדי-שחקים המטפסים לגובה של כ-50 קומות. תחבורה לעיר מערכת תחבורה מתקדמת שכוללת רכבת קלה, רכבת תחתית בעלת תחנות מפוארות, מוניות, ואוטובוסים מתקדמים. בעיר נמצא גם נמל התעופה הגדול במדינה, נמל התעופה הבינלאומי טשקנט, שמקשר את העיר לשאר אסיה וליבשות צפון אמריקה ואירופה. נמל התעופה "טשקנט-מזרח" ששימש כשדה תעופה צבאי, עבר הסבה לנמל תעופה אזרחי לפי החלטת הנשיא מ-2018. כמו כן, באוגוסט 2025 התקבלה החלטה להקמת שדה תעופה בינלאומי נוסף, שימוקם על דרך עתידית שתקשר בין טשקנט לסמרקנד. מערכת התחבורה בטשקנט לא משקפת את מערכת התחבורה ביתר המדינה, שם התחבורה ישנה ולעיתים פרימיטיבית למדי. חינוך והשכלה בעיר קיימים מוסדות אקדמיים רבים לחינוך גבוהּ, כמו האוניברסיטה לשפות זרות, האוניברסיטה הלאומית. בעיר למעלה מ-21,000 בתי ספר. ומספר הנרשמים למוסדות לחינוך גבוה הוא גדול מאוד. תקשורת וטכנולוגיה בעיר פועלים תשעה עיתונים באוזבקית, ארבעה עיתונים באנגלית ותשע הוצאות לאור ברוסית. כמו כן בעיר פועלות תחנות רדיו רבות שבהן תחנת הרדיו הממשלתית. בעיר ניצב מגדל תקשורת ענק שהוא אחד מסמלי העיר. כמעט לכל משפחה בעיר יש טלוויזיה, ומספר המתחברים לרשת האינטרנט הולך וגדל משנה לשנה. בעיר מתקנים טכנולוגיים רבים של חברות שונות כמו IBM, יוניסיס, אפל ופקרד בל, כמו כן בעיר קיימים בתי קפה-אינטרנט רבים. ערים תאומות ארצות הברית סיאטל, וושינגטון, ארצות הברית תוניסיה תוניס, תוניסיה טורקיה איסטנבול, טורקיה פקיסטן קראצ'י, סינד, פקיסטן גרמניה ברלין, גרמניה אוקראינה קייב, אוקראינה אוקראינה דניפרו, דניפרופטרובסק, אוקראינה בלארוס מינסק, בלארוס קזחסטן אסטנה, קזחסטן בלגיה קורטרייק, בלגיה סין שאנגחאי, סין הונגריה בודפשט, הונגריה לטביה ריגה, לטביה אזרבייג'ן באקו, אזרבייג'ן קוריאה הדרומית סיאול, קוריאה הדרומית מצרים קהיר, מצרים רוסיה מוסקבה, רוסיה ברזיל ריו דה ז'ניירו, ברזיל קישורים חיצוניים ד"ר יעקב מאור, וְטַשְקֶנְט בְּתוכָהּ כַּאֲשֶׁר דִּבַּרְתָּ, אתר ותוליכנו לשלום אתר האינטרנט הרשמי של טשקנט טשקנט, ברשת החברתית פייסבוק טשקנט, ביישום טלגרם טשקנט, ברשת החברתית אינסטגרם טשקנט, סרטונים בערוץ היוטיוב טשקנט, באתר אנציקלופדיה בריטניקה (באנגלית) טשקנט (אוזבקיסטן), דף שער בספרייה הלאומית הערות שוליים